**7., 8. razred: Izbirni predmet RASTLINE IN ČLOVEK – *pouk na daljavo***

Torek, 12. 5. 2020 Zaporedna ura: 7., 8./32., 33.

Torek; 26. 5. 2020 Zaporedna ura: 9., 10./34., 35

* Najprej bi rada, da mi pošlješ fotografije dela iz prejšnjih štirih ur ter da napišeš kratko poročilo o tem, kako je sejanje in presajanje potekalo. Zanima me, če ti je kaj uspelo (najkasneje do 20. 5.)
* Rada bi te spomnila, da je 15. maj rok za oddajo naloge za ocenjevanje. Še enkrat poglej navodila in kriterij, ki sem ga poslala.

**Nova snov:**

**Predstavitev sobnih in balkonskih rastlin**

Danes boš raziskoval sobne in balkonske rastline, naslednjič pa se boš preizkusil v vzgajanju le teh.

**Spoznal in seznanil se boš:**

 z negovanjem okrasnih rastlin,

spoznal, da so mnoge okrasne rastline prinešene k nam iz drugih okolij,

spoznal, da moramo tujerodnim rastlinam zagotoviti podobne razmere kot v njihovem avtohtonem okolju,

- in z vzdrževanjem okrasnih rastlin.

* Na spodnjem spletnem naslovu imaš opise sobnih in balkonskih rastlin. Mogoče imate tudi doma kakšno knjigo o gojenju sobnih in balkonskih rastlin, ki jo lahko uporabiš.

S pomočjo slik poskušaj ugotoviti, katere sobne rastline imate pri vas doma. Če doma nimate sobnih rastlin, pa se spomni, katere sobne rastline imamo v šoli ali jih vidiš kje drugje.

 <https://www.klubgaia.com/si/rastline/sobne-rastline>

**Iz seznama izberi dve sobni in dve balkonski rastlini ter jih opiši po spodnjih točkah:**

**Domovina:** če bo podatek

**Opis:**

**Čas cvetenja:** če cveti

**Razmnoževanje:**

**Okolje za gojenje:**

**Vrsta zemlje:**

**Vlaga, zalivanje:**

To lahko napišeš v zvezek (jasno, čitljivo, z barvami, vsako rastlino na svojo stran), še bolje pa da narediš v dokumentu Word (vsako rastlino na svojo stran).

**Zraven dodaj še fotografijo. Če je možno fotografiraj vašo rastlino, drugače pa jo kopiraj s spleta.**

* To nalogo mi pošlji v vpogled do (20. 5.).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Torek; 26. 5. 2020 Zaporedna ura: 9., 10./34., 35

**Nova snov:**

**Spomladansko presajanje sobnih in balkonskih rastlin ter njihovo razmnoževanje**

Danes se boš ponovno preizkusil v vlogi vrtnarja, tokrat sobnih in balkonskih rastlin

* **Presajanje lončnic:**

Z vednostjo staršev izberi eno lončnico, ki je potrebna, da ji zamenjaš prst in velikost lončka.

Pripravi si ustrezen lonec in zemljo ter se loti dela. Previdno vzami rastlino iz lonca ji po potrebi odstrani nekaj korenin (če jih je preveč). Daj jo v nov lonec, v katerem je malo zemlje ter do vrha dodaj še novo zemljo. Zemlje ne smeš preveč tlačiti. Lonec daj v podstavek in postavi na ne preveč osončeno mesto.

* **Nespolno razmnoževanje sobnih rastlin:**

Povprašaj starše ali stare starše, kateri rastlini bi lahko odtrgal nekaj vršičkov in jih dal v vodo, da bi pognali korenine. Lahko izbereš različne rastline.

Vršičke daj v kozarec z vodo in pusti. Vsake toliko časa se spomni in poglej, če so že začele poganjati korenine. To bo verjetno šele čez kakšen mesec. Ko bodo korenine zrasle, pripravi ustrezno zemljo in rastline posadi v lonček. Ne pozabi primerno zalivati. To bo verjetno šele enkrat v počitnicah.

* Dve fotografiji, kjer se bo videlo, kako presajaš lončnico, mi pošlji na mail (najkasneje do 1. 6.).
* Če boš delo opravil prej, mi kar pošlji.

Današnje in naloge poslane zadnjič, mi bodo služile pri zaključevanju ocen v primeru, če boš med oceno.